Πεζοπορικός Όμιλος Λάρνακας (καλαθοσφαίριση ανδρών)

Ο Πεζοπορικός Όμιλος Λάρνακας (Π.Ο.Λ.) ήταν καλαθοσφαιρική ομάδα με έδρα τη Λάρνακα. Χρώματα της ομάδας ήταν το πράσινο και το άσπρο. Αποτελούσε μέρος του Πεζοπορικού Ομίλου Λάρνακας.

Ο Πεζοπορικός έχει συμμετάσχει και στα ευρωπαϊκά κύπελλα της ΦΙΜΠΑ και ήταν η πρώτη Κυπριακή ομάδα που πέτυχε πρόκριση. Τον Ιούλιο του 1994 ο Πεζοπορικός ενώθηκε με την ΕΠΑ Λάρνακας δημιουργώντας την ΑΕΚ Λάρνακας.

 Ίδρυση και πρώτα χρόνια 
Ο Πεζοπορικός ιδρύθηκε το Μάρτιο του 1924 από μια ομάδα νέων της Λάρνακας, οι οποίοι από τις αρχές της δεκαετίας επέδειξαν ενδιαφέρον για πεζοπορίες, εκδρομές ποδηλασίας, τη φυσιολατρεία και τη μουσική. Μέχρι το 1926 το σωματείο, από αθλητικής πλευράς, ασχολείτο με τις πεζοπορίες (από τις οποίες προήλθε και το όνομα του), τα θαλάσσια σπορ και το στίβο. Το 1926 συγκρότησε ποδοσφαιρική ομάδα με έδρα το Παλιό ΓΣΖ, ενώ ταυτόχρονα ασχολήθηκε με το χόκεϊ, τα θαλάσσια σπορ και τον κλασσικό αθλητισμό.

 Ιστορία 
Αναδείχθηκε 4 φορές πρωταθλητής Κύπρου και πέντε φορές κυπελλούχος, ενώ έχει κατακτήσει και μια ασπίδα.

Η πρώτη μεγάλη επιτυχία ήρθε το 1972 με την κατακτηση του Κυπέλλου. Το ρόστερ της ομάδας το 1971-72 ήταν: Δώρος Στυλιανού, Παναγιώτης Πιερή, Νταν Κόπλαντ, Λυκούργος Κυπριανού, Χρίστος Σκοτεινιώτης.🏆 Οι Κυπελλούχοι του 1972 - basketballstoriescy.com

Το πρώτο του πρωτάθλημα το κατέκτησε την περίοδο 1972-73. Το 1986-87 ο ΠΟΛ είχε κατορθώσει να κερδίσει σε ολόκληρο τον πρώτο γύρο, μόλις ένα παιχνίδι, εκείνο απέναντι στην Ομόνοια με 50-43. Στις 9 Ιανουαρίου του 1987 η τότε διοίκηση του Πεζοπορικού, αποφάσισε να προχωρήσει σε αλλαγή προπονητή, αποδεσμεύοντας τον Στέλιο Αδάμου. Την θέση ανέλαβε ο καλαθοσφαιριστής της χρυσής εποχής του ΠΟΛ, ο Χριστάκης Πουπάζης.Σαν Σήμερα: 1987-Οι απογοητευτικές εμφανίσεις του Πεζοπορικού οδήγησαν σε αλλαγή προπονητή - cyprusbasket.net

Ακολούθησαν δύο συνεχόμενες κατακτήσεις τις περιόδους 1990-91 και 1991-92. Το 1991 με βασικούς άξονες τους δυο Αμερικανούς, Τζων Γουάϊτ και Κέβιν Φλώρεντ, τον αρχηγό του Κώστα Στυλιανού ο Πεζοπορικός κατεκτησε τον τίτλο για δεύτερη φορά στην ιστορία του. Επικεφαλής της τεχνικής ηγεσίας ήταν ο Αμερικανός Γκάρυ Γουάϊτ.Βραβεία - Αριστείς 1991  - eak.org.cy

Η πρώτη πρόκριση κυπριακής ομάδας στην Ευρώπη
To 1991 ο Πεζοπορικός (ΠΟΛ) πήρε την πρόκριση στο Πρωταθλητριών σε βάρος της Τσέχικης USK Prague (γνωστή ως Σλάβια Πράγας) και εγινε η πρώτη κυπριακή ομάδα που πέρασε σε επόμενο γύρο. Ο πρώτος αγώνας έγινε στις 18 Σεπτεμβρίου 1991 με τον προπονητή του Πεζοπορικού, τον Bill Coach να βλέπει τους Αμερικανούς Florent και τον Tζον Γουάιτ σε εξαιρετική κατάσταση να πετυχαίνουν από 30 και 26 πόντους αντίστοιχα (επίσης Χριστοδούλου (10 πόντοι) και Εύζωνας (9)) για να φτάσει ο ΠΟΛ στο τελικό 92-88. Την επόμενη ημέρα, στις 19 Σεπτεμβρίου έγινε ο επαναληπτικός αγώνας μπροστά σε 1000 και πλέον οπαδούς (στο ημίχρονο (51-46)). Στο δεύτερο μέρος ξεκίνησε η αντεπίθεση των Τσεχοσλοβάκων οι οποίοι έφτασαν μια ανάσα από την ανατροπή, όμως το τελικό 83-86 έδωσε στον ΠΟΛ (Tζον Γουάιτ (27 πόντοι με 3 τρίποντα) και Florent (21 πόντοι) και οι Εύζωνας με 15 πόντους και Στυλιανού με 12).Ρετρό: Η πρώτη πρόκριση Κυπριακής ομάδας στην Ευρώπη - cyprusbasket.net

Η τελευταία σεζόν
Στην τελευταία συμμετοχή του, την περίοδο 1993-94, κατέκτησε το τέταρτο πρωτάθλημα του με προπονητη τον Τζόνι Νιούμαν, πρώην του ΠΑΟΚ. Πρωταγωιστής ήταν ο Αμερικανός Ντάρελ Αρμστρονγκ που ήταν και ο πρώτος σκόρερ.

Στο κύπελλο, ο Πεζοπορικός ήταν η πρώτη ομάδα που κατέκτησε το τρόπαιο, την περίοδο 1968-69. Μάλιστα, κατάφερε να πετύχει 4 συνεχόμενες κατακτήσεις (1968-69, 1969-70, 1970-71, 1971-72). Το πέμπτο του κύπελλο το κατέκτησε την περίοδο 1991-92. 

Μετά την ενοποίηση των σωματείων του Πεζοπορικού και της ΕΠΑ, τη θέση του καλαθοσφαιρικού Πεζοπορικού πήρε η καλαθοσφαιρική ΑΕΚ Λάρνακας (η ΕΠΑ δεν είχε τμήμα καλαθοσφαίρισης). Μεχρι να διαλυθεί το 1994 ηταν ο δεύτερος σύλλογος σε πρωταθλήματα στην Κύπρο, πίσω από την ΑΕΛ.

Αξιόλογοι παίκτες
 Αντώνης Εύζωνας
 Ντάρελ Αρμστρονγκ
 Tζον Γουάιτ 
 Κεβιν Φλόρεντ
 Κώστας Στυλιανού
 Νίκος Μιχαήλ
  Μιχάλης Κουνούνης
  Γιώργος Παλάλας 
  Πάνος Τρισόκκας
  Ν. Χριστοδούλου
 Χριστάκης Πουπάζης

Αξιόλογοι προπονητές
 Τζόνι Νιούμαν Πέθανε ο Τζόνι Νιούμαν, πρώην τεχνικός ΑΠΟΕΛ και Πεζοπορικού - goal.philenews.com
 Χριστάκης Πουπάζης
 Γκάρρι Γουάιτ 📜Το Πρασινοκίτρινο πέρασμα του Garry White και μια παλιά ιστορία - basketballstoriescy.com
 Στέλιος Αδάμου
 Μπιλ Κόουτς

 Τίτλοι-Διακρίσεις 
 Α΄ κατηγορία (4): 1973, 1991, 1992, 1992
 Κύπελλο (5): 1968-69, 1969-70, 1970-71, 1971-72, 1991-92
 Σούπερ Καπ  (1): 1991

 Έδρα 
Ο Πεζοπορικός αγωνιζόταν ως το 1994 στο Κοινοτικό Γυμναστήριο Λάρνακας.

 Χρώματα και έμβλημα 
Χρώματα του Πεζοπορικού ήταν το πράσινο και το άσπρο. Έμβλημα της ομάδας ήταν η καμήλα.

 Δείτε επίσης 
 Α΄ κατηγορία καλαθοσφαίρισης ανδρών Κύπρου
Ε.Π.Α. Λάρνακας

 Παραπομπές 

 Βιβλιογραφία 

 Πηγές 

 Εξωτερικοί σύνδεσμοι 

Κατηγορία:Πεζοπορικός Όμιλος Λάρνακας